Id-Deċiżjoni tal-Kummissjoni
tas-17 ta' Diċembru 2003
li temenda d-Deċiżjoni Nru 2001/574/KE li tistabbilixxi indikatur fiskali komuni għall-petrol u l-pitrolju
(notifikata permezz tad-dokument numru K (2003) 4607)
(2003/900/KE)
IL-KUMMISSJONI TAL-KOMUNITAJIET EWROPEJ
Wara li kkonsidrat it-Trattat li jistabbilixxi l-Komunitajiet Ewropej,
Wara li kkonsidrat id-Direttiva tal-Kunsill 95/60/KE tas-27 ta' Novembru 1995 dwar indikaturi fiskali tal-petrol u l-pitrolju [1], u partikolarment l-Artikolu 2(2) tiegħu,
Billi:
(1) Bid-Deċiżjoni tal-Kummissjoni 2001/574/KE [2], il-prodott identifikat bl-isem xjentifiku N-Ethyl-N-(2-(1-isobutoxyethoxy)ethyl)-4-(phenylazo)aniline (Solvent Yellow 124) ġie stabbilit bħala l-indikatur komuni fiskali għall-petrol u l-pitrolju, u indikazzjoni ta' livell ta' mill-inqas 6 mg ta' indikatur ghall-kull litru ta' żejt minerali ġie stabilit. Madankollu, indikazzjoni ta' livell massimu ta' 9 mg ta' indikatur għall-kull litru ta' żejt minerali għandu jiġi stabbilit sabiex tagħmel tajjeb għall-użu frawdolenti ta' żjut minerali.
(2) Għaldaqstant id-Deċiżjoni Nru 2001/574/KE għandha tiġi emendata.
(3) Il-miżura prevista f'din id- Deċiżjoni hija skond l-opinjoni tal-Kumitat fuq it-Taxxa tas-Sisa
ADDOTTAT DIN ID-DEĊIŻJONI:
Artikolu 1
"L-Istati Membri għandhom jistabbilixxu indikazzjoni ta' livell ta' mill-inqas 6 mg u ta' mhux aktar minn 9 mg ta' indikatur għal kull litru ta' żejt minerali."
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-17 ta' Diċembru 2003.